"นายกฯ" เปิดท่าเรือราชินี - บางโพ เชื่อมต่อล้อ-ราง-เรือ เป็นของขวัญปีใหม่ 2566 ให้ประชาชน ยกระดับการขนส่งในแม่น้ำเจ้าพระยา ให้ประชาชนเดินทางสะดวกมากขึ้น
พลเอก ประยุทธ์ จันทร์โอชา นายกรัฐมนตรี เป็นประธานเปิดท่าเรือราชินี - บางโพ “ ของขวัญปีใหม่ 2566 พร้อมยกระดับคุณภาพชีวิตคนไทย สู่อนาคต ” ณ ท่าเรือบางโพ แขวงบางซื่อ เขตบางซื่อ กรุงเทพมหานครนายกรัฐมนตรี กล่าวว่า ภาคภูมิใจกับการพัฒนาระบบการขนส่งที่พัฒนาไปมาก รัฐบาลเองผลักดันการเขื่อมโยงการเดินทางที่สะดวกสบาย เป็นมิตรกับสิ่งแวดล้อม สร้างเครือข่ายการเดินทางให้ครอบคลุม ประชาชนเข้าถึงบริการอย่างทั่วถึง รวมถึงเป็นโอกาสทางเศรษฐกิจกับพื้นที่ริมฝั่งแม่น้ำเจ้าพระยา ไทยโชว์ศักยภาพของสถาปัตยกรรมไทยที่ท่าเรือ โบราณสถานตามเส้นทางให้ต่อสานตานานาชาติซึ่งเป็นซอฟพาวเวอร์ที่สำคัญของไทย อีกทั้งยังมอบเป็นของขวัญปีใหม่ให้ประชาชน พร้อมเชิญชวนประชาชนใช้บริการท่าเรือเพื่อเชื่อมต่อการเดินทางที่สะดวกนายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า กล่าวว่า กรมเจ้าท่า พัฒนาโครงสร้างพื้นฐานระบบคมนาคมทางน้ำ ให้เกิดความสะดวก ปลอดภัย เชื่อมโยงโครงข่ายล้อ-ราง-เรือ อย่างไร้รอยต่อ ปัจจุบันอยู่ระหว่างดำเนินการตามแผนพัฒนายกระดับท่าเรือโดยสาร (Smart Pier) ในแม่น้ำเจ้าพระยา พ.ศ. 2562 ถึง 2568 ให้เป็นสถานีเรือ ทั้งในส่วนของท่าเรือ ตัวเรือ ตลอดจนพัฒนาระบบการให้บริการรองรับชีวิตวิถีใหม่ (New Normal) เชื่อมต่อกับระบบขนส่งสาธารณะอื่นทั้ง ล้อ-ราง-เรือ เพื่อสร้างทางเลือกในการเดินทางของประชาชน โดยพัฒนารูปลักษณ์ท่าเรือให้มีความสวยงามตามอัตลักษณ์ เกิดเป็นจุดหมายตา (Landmark) ส่งเสริมการท่องเที่ยวทางน้ำ สร้างสิ่งอำนวยความสะดวกสำหรับผู้สูงอายุ และผู้พิการ ด้วยการนำนวัตกรรมและเทคโนโลยีที่ทันสมัย มาใช้ในการควบคุม และบริหารจัดการบนเรือและท่าเรือ ดำเนินการแล้วเสร็จ เปิดใช้งานแล้ว จำนวน 6 แห่ง ได้แก่ ท่าเรือกรมเจ้าท่า ท่าเรือสะพานพุทธ ท่าเรือนนทบุรี ท่าเรือท่าช้าง ท่าเรือสาทร และท่าเรือพายัพ ปัจจุบัน แล้วเสร็จเพิ่มในปี 2565 จำนวน 2 แห่ง ได้แก่ ท่าเรือราชินี ท่าเรือบางโพ และจะแล้วเสร็จเพิ่มในปี 2566 อีกจำนวน 3 แห่ง ได้แก่ ท่าเรือท่าเตียน ท่าเรือพระราม 7 และท่าเรือเกียกกาย ซึ่งการเปิดท่าเรือทั้งสองแห่งในครั้งนี้ ได้มอบเป็นของขวัญปีใหม่ 2566 เพื่อบริการขนส่งทางน้ำที่ปลอดภัย สะดวก สบาย ให้แก่ผู้โดยสาร นักท่องเที่ยว ตลอดจนประชาชนทั่วไป สำหรับท่าเรือราชินี และท่าเรือบางโพ ถือเป็นท่าเรือที่มีความสำคัญ เป็นศูนย์กลางการเชื่อมต่อของระบบล้อ-ราง-เรือ โดยท่าเรือราชินีจะเชื่อมต่อกับสถานีรถไฟฟ้า MRT สนามไชย สายสีน้ำเงิน เป็นจุดเชื่อมการเดินทางเข้าสู่เมืองและแหล่งท่องเที่ยว เชิงประวัติศาสตร์รอบเกาะรัตนโกสินทร์ ซึ่งเป็นสถานที่สำคัญที่มีความเก่าแก่เชิงประวัติศาสตร์ที่ยาวนานมากมาย ทั้งวัดกัลยาณมิตรวรมหาวิหาร โบสถ์ซางตาครู้ส กุฎีจีน ป้อมวิไชยประสิทธิ์ วัดอรุณราชวรารามราชวรมหาวิหาร มิวเซียมสยาม และปากคลองตลาด โดยการปรับปรุงพัฒนาท่าเรือราชินี ก่อสร้างด้วยงบประมาณ 30.30 ล้านบาท ได้แก่ 1.ก่อสร้างอาคารพักผู้โดยสาร 2 ชั้น พื้นที่ 1,277 ตารางเมตร พร้อมพื้นที่ดาดฟ้าหลังคา ให้เป็นลานกิจกรรมใช้ประโยชน์เป็นจุดชมวิวริมแม่น้ำเจ้าพระยา พร้อมตกแต่งภายในบริเวณอาคารพักคอยเน้นความเป็นไทย มีระบบควบคุมและการให้บริการที่ทันสมัย 2.ก่อสร้างทางเดินเชื่อมท่าเรือกับพื้นที่บนฝั่งจุดเชื่อมต่อทางขึ้นสถานีรถไฟฟ้าสนามไชย พร้อมซุ้มประตูทางเข้าท่าเรือให้มีความเป็นเอกลักษณ์ และ 3.ก่อสร้างโป๊ะเทียบเรือ ขนาด 9?24 เมตร พร้อมสะพานปรับระดับขึ้นลงโป๊ะเทียบเรือ จำนวน 1 โป๊ะ ส่วนท่าเรือบางโพจะเชื่อมต่อกับสถานีรถไฟฟ้า MRT บางโพ สายสีน้ำเงิน และอยู่ใกล้ทางด่วนศรีรัช เป็นจุดเชื่อมการเดินทางเข้าสู่เมืองและสถานที่สำคัญ ที่มีความเก่าแก่ คือ ย่านค้าไม้ ซึ่งเป็นแหล่งซื้อ-ขายเฟอร์นิเจอร์ไม้ที่ใหญ่ที่สุดในประเทศไทยตั้งแต่อดีต และสถานที่ท่องเที่ยวตามวิถีชีวิตที่ทันสมัย เช่น ห้างสรรพสินค้าเกตเวย์ บางซื่อ (Gateway Bangsue) ศูนย์กลางชอปปิงพร้อมรับอนาคตชุมชนเมืองใหญ่ เป็นต้น โดยการปรับปรุงพัฒนาท่าเรือบางโพ ปรับปรุงก่อสร้างด้วยงบประมาณ 44.9 ล้านบาท ได้แก่ 1.ก่อสร้างอาคารพักผู้โดยสาร 2 ชั้น พื้นที่ประมาณ 1,407 ตารางเมตร และ 2.โป๊ะเทียบเรือรูปตัวแอลขนาด 9.4?24 เมตร พร้อมสะพานปรับระดับ จำนวน 1 ชุด เมื่อดำเนินการแล้วเสร็จทั้ง 2 ท่าเรือ จะสามารถเชื่อมต่อกับระบบขนส่งสาธารณะอื่น เพื่อสร้างทางเลือกในการเดินทาง ยกระดับคุณภาพชีวิตของประชาชนให้ดียิ่งขึ้นทั้งนี้ การเปิดท่าเรือราชินี และท่าเรือบางโพ อย่างเป็นทางการ ในครั้งนี้ ประชาชนได้รับประโยชน์สูงสุดในการเดินทาง ตลอดจนสามารถเชื่อมโยงกับระบบขนส่งรูปแบบอื่น (ล้อ-ราง-เรือ) ได้อย่างไร้รอยต่อ ช่วยลดปัญหาการคับคั่งของการจราจรทางบก ลดระยะเวลาในการเดินทาง ส่งเสริมการท่องเที่ยวทางน้ำและสร้างภาพลักษณ์การเดินทาง